Diari Oficial de la Generalitat Valenciana


Sumari del DOGV 5057, del 26-07-2005 (2005/8175)

Informació pública del programa d'actuació integrada relatiu al polígon T, al qual s'acompanya memòria de programa, projecte d'urbanització, pla de reforma interior de millora i document d'homologació.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5057

Data del DOGV
:   26-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8175


Organisme emissor
:   Ajuntament de Mislata

Tipus de document
:   Anunci

Informació pública del programa d'actuació integrada relatiu al polígon T, al qual s'acompanya memòria de programa, projecte d'urbanització, pla de reforma interior de millora i document d'homologació. [2005/S8175]
  
L'Alcaldia Presidència amb data 7 de juliol de 2005, va adoptar la resolució següent:
  
A vista dels informes emesos per l'arquitecte municipal i el cap del Servici d'Urbanisme, Obres, Indústria i Medi Ambient, en relació amb la instància presentada per les mercantils Salvador Vila, SL, Inmobiliaria Guadalmedina, SA, en relació amb la proposta de programa d'actuació integrada relatiu a l'àmbit d'actuació del denominat Polígon T delimitat pel nord amb l'avinguda Gregorio Gea i part de sòl urbanitzable, per l'est carrer la Vall d'Albaida, per l'oest carretera N-335 i el nou llit del riu Túria, i pel sud equipament educativocultural i terme municipal de Xirivella, l'Alcaldia Presidència, resol:
  
1. Sotmetre a informació pública el programa d'actuació integrada, al qual s'acompanya memòria de programa, projecte d'urbanització, pla de reforma interior de millora i document d'homologació.
  
2. El pla parcial i document d'homologació es tramitaran de conformitat amb el que establixen els articles 52 i 54 simultàniament amb el programa d'actuació integrada, per la qual cosa en l'elaboració i tramitació s'aplicaran les prescripcions dels apartats següents, llevat en l'aprovació, que se subjectarà a les determinacions de l'article 54 de la Llei Reguladora de l'Activitat Urbanística.
  
3. El programa d'actuació integrada proposat per les mercantils Salvador Vila, SL, i Inmobiliaria Guadalmedina SA, s'ha sol·licitat sota el règim d'adjudicació preferent, de conformitat amb el que establix l'article 50 de la Llei Reguladora de l'Activitat Urbanística.
  
4. Els interessats, durant el termini de 20 dies, comptadors des de la publicació de l'últim edicte, podran formular al·legacions i alternatives tècniques de programa.
  
No obstant això, si durant els 10 primers dies qualsevol interessat es comprometera a formular una alternativa tècnica substancialment distinta, i constituira un depòsit en metàl·lic o aval que s'establisca, s'obrirà, des d'eixe mateix moment, un termini de deu dies perquè presente l'alternativa tècnica proposada; en este últim cas, el termini inicial de 20 dies es prorrogarà per 20 dies addicionals.
  
5. Els interessats tindran cinc dies, comptadors des del venciment del termini anterior (l'ordinari o el prorrogat), per a presentar, en plica tancada, les proposicions juridicoeconòmiques que estimen oportunes amb la documentació establida en els apartats C) i D) de l'article 32 de la Llei Reguladora de l'Activitat Urbanística.
  
6. L'acte d'obertura de pliques se celebrarà el següent dia hàbil a la conclusió del termini per a presentar-les. (els dissabtes, a este sols efecte, es consideren inhàbils) Durant els 10 dies següents a l'obertura de pliques, totes les actuacions estaran a la vista per a consultes i al·legacions, abans de l'aprovació del programa i l'adjudicació de l'execució pel Ple de l'Ajuntament.
  
7. La pròrroga d'exposició al públic sols s'anunciarà en el tauler d'anuncis de l'Ajuntament. El Ple podrà, raonadament, rebutjar totes les iniciatives, aprovar el programa i adjudicar l'execució o optar per la gestió directa.
  
8. La present resolució, que adoptarà la forma d'edicte, es publicarà en el Diari Oficial de la Generalitat Valenciana i en un diari d'informació general editat a la Comunitat Valenciana.
  
Abans de la publicació de l'edicte, es remetrà avís del contingut al domicili fiscal de qui consten en el cadastre, com a titulars de drets afectats.
  
9. L' aprovació i adjudicació del programa d'actuació integrada quedarà condicionada a l'aprovació definitiva del pla de reforma interior de millora i document d'homologació, de conformitat amb el que establix l'article 54 de la Llei Reguladora de l'Activitat Urbanística, i Instrucció de Planejament 1/1996.